Na osnovu člana 20. a Zakona o radu FBiH („Sl.novine FBiH“ broj: 26/16, 89/18 i 44/22), člana 4. Uredbe o postupku prijema u radni odnos u javnom sektoru u Zeničko dobojskom kantonu („Sl.novine Zeničko-dobojskog kantona“ broj: 2/24), člana 4, člana 7. stav 1. tačka 5. Pravilnika o radu JU Dom zdravlja Breza kao i Odluke o raspisivanju javnog oglasa za prijem u radni odnos broj: 01-70/2025 od 24.01.2025 godine, Direktor JU Dom zdravlja Breza raspisuje:

**JAVNI OGLAS  
za prijem radnika u radni odnos na određeno vrijeme**

**I RADNA MJESTA**

JU Dom zdravlja Breza raspisuje se javni oglas za prijem u radni odnos radnika u trajanju od 12 mjeseci na sljedeća radna mjesta:

1. Diplomirani inžinjer radiologije – 1 izvršilac;
2. Šef laboratorije – 1 izvršilac;

**II USLOVI**

Kandidati koji se prijavljuju na konkurs trebaju da ispunjavaju slijedeće:

**OPĆE USLOVE**- da je kandidat državljanin BiH;

- da su starija od 18 godina  
- da kandidat ima zdravstvenu i poslovnu sposobnost za vršenje poslova navedenih radnih mjesta kao i

**POSEBNE USLOVE**

koji su taksativno navedeni za sljedeća radna mjesta sa opisom poslova i radnih zadataka:

**Radno mjesto: Diplomirani inžinjer radiologije;**

**-** Inžinjer RTG dijagnostike I ciklus VSS ili RTG tehničar VŠS;

- položen stručni ispit za zvanje diplomirani inžinjer radiologije;

- licenca za samostalan rad;

**-Kratak opis poslova:**

- učešće pri prosvjećivanju i izradi ciljanih snimaka,

- sprovođenje mjera, zaštite kod radio-jonizujućeg zračenja,

- rad u mračnoj komori (punjenje kaseta za snimanje i razvijanje filmova, razvijanje,

- fiksiranje, ispiranje i sušenje standardnih filmova,

- trebovanje materijala za RTG kabinet, - vrši RTG snimanja za potrebe radiologa,

- snimanje zuba i rukovanje dentalnim aparatima,

- održavanje uređaja,kontrola i čišćenje opreme,

- vođenje dnevnih, mjesečnih, polugodišnji i godišnji izvještaja za RTG službu,

- kordinira rad sa rukovodiocem službe,

- i druge poslove navedene u Standardima i normativima zdravstvene zaštite i nomenklaturi usluga u F.BIH (plava knjiga).

Za svoj rad odgovoran je direktoru Doma zdravlja.

- **Mjesto rada**: JU Dom zdravlja Breza.  
- **Pripadajuća osnovna neto plaća**: 1.680,00 KM.

**Radno mjesto: Šef laboratorije;**

**-** Specijalista medicinske biohemije a ako nema ovog kadra, dipl. ing. laboratorijske dijagnostike drugi ciklus ili VSS VII stepen ili dipl.ing. medicinske biohemije drugi ciklus VSS studija ili VSS VII stepen;

- završen fakultet za jedno od navedenih zanimanja;

- položen stručni ispit;

- licenca za samostalan rad;

**Kratak opis poslova:**  
- organizuje i rukovodi radom službe i daje upustva za rad laboratorije,

- nabavlja i priprema reagense, rastvore, i ostali materijal, potreban za rad laboratorije,

- vrši dnevne, sedmične, mjesečne i ostale kontrole laboratorijskih analiza,

- vrši provjeravanje rezultata pojedinih analiza i rada laboranata,

- vrši izbor ref. metode i uvođenje novih savremenijih metoda i nove tehnike rada,

- kontroliše stručni rad laboranata u preduzetim ambulantama,

- sarađuje sa ostalim službama u Domu zdravlja u cilju lakšeg i bržeg dobijanja

laboratorijskih rezultata,

- uzimanje kapilarne krvi i kod djece

- uzimanje urina, stolice i sperme,

- sidiment ureina-nativni preparat,

- pregled stolice na parazite-nativni preparat,

- pregled stolice na parazite-nativni preparat,

- diferencijalna krva slika,

- MCV,MCH,MCHC,

- protrombinsko vrijeme,

- hormoni štitne žlijezde,

- P.S.A.

- vrijeme krvarenja i koagulacije,

- bilirubin direktni, indirektni, pojedinačni i u seriji,

- bjelančevine i albumini, globulini pojedinačn i u seriji,

- bjelančevine ukupne,

- glukoza u krvi i u urinu pojedinačno i u seriji,

- holesterol ukupni, pojedinačno i u seriji,

- timol zamučenje pojedinačno i u seriji,

- urati u krvi i u urinu pojedinačno i u seriji,

- biohemijske analize na poluautomatu,

- određivanje minerala,

- određivanje enzima, T3, T4,TSH,INR,PSA,

- određivanje krvni grupa i RH faktora,

- određivanje Fe u serumu,

- vrši kontrolu sterilizacije i čistoće laboratorijskog posuđa,

- vidi evidenciju bolesnika i rezultate analiza pri sistematskom pregledu

i druge poslove navedene u Standardima i normativima zdravstvene zaštite i nomenklaturi uslugau F.BIH (plava knjiga)

- **Mjesto rada**: JU Dom zdravlja Breza.  
- **Pripadajuća osnovna neto plaća**: 2.040,00 KM.

**III NAPOMENA ZA KANDIDATE**

- Izabrani kandidati će biti u obavezi da u roku od 15 (petnaest) dana od dana zaprimanja obavještenja o njegovom izboru kao najboljeg kandidata dostavi ljekarsko uvjerenje o zdravstvenoj sposobnosti.

- **kriterij na osnovu kojih će se vršiti bodovanje kandidata jesu:**

**-** radno iskustvo na poslovima stručne spreme;   
- postignut uspjeh tokom školovanja;  
- uspjeh na pismenom ispitu;  
- uspjeh na usmenom ispitu.

**IV POTREBNA DOKUMENTACIJA**

Uz svojeručno potpisanu prijavu i kraću biografiju potrebno je dostaviti orginal ili ovjerene kopije dokumenata u skladu sa uslovima radnog mjesta na koje se kandidat prijavljuje a to je:

* Diploma (svjedočanstvo) o završenoj traženoj stručnoj spremi (školi) za radno mjesto za   
   koje se dostavlja prijava;
* Uvjerenje o položenom stručnom ispitu;
* Licenca za samostalan rad ili potvrda nadležne komore da je u postupku izdavanje licence;
* Potvrda ili drugi dokaz o prosjeku ocjena tokom školovanja nakon stečene stručne spreme;
* Potvrda o radnom iskustvu u struci (ukoliko kandidat ima radno iskustvo nakon obavljenog pripravničkog staža);
* Uvjerenje o državljanstvu (ne starije od 6 mjeseci);
* Izvod iz matične knjige rođenih;
* Prijava o prebivalištu (CIPS) ne starije od 6 mjeseci.

**V LITERATURA ZA PISMENI ISPIT I INTERVJU**

Gradivo i pravni izvori odnosno literatura za spremanje pismenog ispita i pripreme za intervju, prema stručnoj spremi kandidata za sve pozicije su:

* Literatura korištena tokom školovanja;
* Zakon o zdravstvenoj zaštiti FBiH (Službene novine FBiH br: 46/10 i 75/13);

**VI OSTALE ODREDBE**

O datumu, mjestu pristupanja pismenom i usmenom ispitu - intervjua, kandidati će biti obavješteni dostavom skenirane obavijesti na e- mail adrese kandidata najmanje 5 dana prije održavanja pismenog i usmenog ispita – intervjua, te će navedena obavijest biti postavljena na web stranicu kao i oglasnu ploču JU Dom zdravlja Breza. Imena kandidata se ne objavljuju.  
Ako kandidat ne pristupi usmenom dijelu stručnog ispita smatrat će se da je odustao od dalje procedure prijema u radni odnos.  
O rezultatima provedenog postupka po javnom oglasu kandidati će biti pismeno obaviješteni.

Javni oglas će biti objavljen na Web stranici JU Doma zdravlja Breza, Web stranici Općine Breza, oglasnoj ploči JU Dom zdravlja Breza i Zavodu za zapošljavanje Zeničko-dobojskog kantona.   
Javni oglas ostaje otvoren 8 (osam) dana od dana objave obavijesti o javnom oglasu u dnevnom listu “Oslobođenje“.  
Prijave na javni oglas sa potrebnom dokumentacijom dostaviti na adresu:

**JU DOM ZDRAVLJA BREZA  
Ul. Šehidska br. 12 Breza  
U zatvorenoj koverti sa naznakom  
„NE OTVARAJ – PRIJAVA NA JAVNI OGLAS“**

**sa obaveznom naznakom radnog mjesta na koje se podnosi prijava**

Nepotpune, neblagovremene i neuredne prijave kandidata koji neispunjavaju uslove ovog javnog oglasa kao i kopije tražene dokumentacije koje nisu ovjerene, neće se uzimati u razmatranje.  
Po okončanju postupka po ovom javnom oglasu, JU Dom zdravlja Breza se ne obavezuje vršiti povrat priložene dokumentacije kandidata.

|  |
| --- |
| **DIREKTOR**  **\_\_\_\_\_\_\_\_\_\_\_\_\_\_\_\_\_\_\_\_**  **dr.spec. Amina Tabaković** |